Česko-Slovensko

**Česko-Slovensko** (v rokoch 19181938 a 19451990 písané ako **Československo**) bol vnútrozemský štát v strednej Európe, ktorý existoval v rokoch 19181992, s výnimkou obdobia druhej svetovej vojny (19391945), kedy však mal svoju exilovú vládu v zahraničí.

Česko-Slovensko vzniklo 28. októbra 1918 ako jedna z nástupníckych krajín po rozpade Rakúsko-Uhorska. Následné medzivojnové obdobie sa označuje ako prvá republika, pričom výraznou politickou osobnosťou tejto doby bol prvý česko-slovenský prezident Tomáš Garrigue Masaryk. Po Mníchovskej dohode v roku 1938 sa pohraničné Sudety stali súčasťou Nemecka a krajina prišla aj o ďalšie územie Prvou viedenskou arbitrážou v prospech Maďarska a anexiou Tešínska v prospech Poľska. V marci 1939 sa osamostatnilo Slovensko a Podkarpatská Rus bola obsadená Maďarskom. Vo zvyšku českých krajín bol vyhlásený Protektorát Čechy a Morava, formálne autonómna časť nacistického Nemecka. Po vypuknutí druhej svetovej vojny zostavil v októbri 1939 bývalý česko-slovenský prezident Edvard Beneš exilovú vládu, ktorá bola neskôr uznaná Spojencami.

Po druhej svetovej vojne bolo Česko-Slovensko v roku 1945 obnovené v hraniciach, ktoré malo pred rokom 1938, s výnimkou Podkarpatskej Rusi, ktorú si pripojil Sovietsky zväz. V rokoch 1948 až 1989 bola krajina súčasťou východného bloku s príkazovou ekonomikou a vládla tu komunistická strana. Od roku 1949 bola ČSR súčasťou hospodárskeho zoskupenia Rada vzájomnej hospodárskej pomoci a od roku 1955 vojenského paktu Varšavská zmluva. Politickú liberalizáciu v roku 1968, známu ako Pražská jar, násilne ukončila v auguste 1968 invázia vojsk Varšavskej zmluvy pod vedením ZSSR. Nasledovalo obdobie tzv. normalizácie, ktoré skončilo v novembri 1989 nežnou revolúciou, ktorá sa uskutočnila v rámci pádu komunizmu v strednej a východnej Európe. Po zosadení vlády komunistickej strany sa Česko-Slovensko stalo demokratickým štátom na čele s prezidentom Václavom Havlom. Česko-Slovensko zaniklo 31. decembra 1992 rozdelením na dva suverénne štáty, Česko a Slovensko.

## Dobové oficiálne názvy
* 28. 10. 191814. 11. 1918: *[[Československý štát]]/[[Česko-Slovenský štát]]/Česko-Slovensko/Československo*
* 14. 11. 19181  6. 3. 1920: *Československý štát/Česko-Slovenský štát/[[Republika Česko-Slovenská]]/[[Republika Československá]]/[[Česko-Slovenská republika]]/[[Československá republika]]/Česko-Slovensko/Československo* (vo vtedajších medzinárodných zmluvách sa píše názov vo všetkých jazykoch zásadne so spojovníkom); zaužívané skratky *RČS / ČSR / (?) Č-SR*
* 6. 3. 192023. 11. 1938: *Československá republika/Československo* (často písané s prehodeným slovosledom *republika Československá* – takto aj v zákonoch, napr. v ústave z roku 1920 je hlavný tvar „Československá republika“, ale vyskytuje sa tam aj tvar „republika Československá“); treba poznamenať, že písanie spojovníka bolo naďalej sporné, pretože jeho vynechávanie protirečilo Saintgermainskej mierovej zmluve ; zaužívaná skratka bola *ČSR*
* 23. 11. 193815. 3. 1939: *[[Druhá česko-slovenská republika|Česko-Slovenská republika]]/Česko-Slovensko*; zaužívaná skratka bola *Č-SR* alebo (?)*ČSR*
* (19401945 a) 194511. 7. 1960: *Československá republika (republika Československá)/Československo*, od roku 1945 (?)/1948 polooficiálne aj *Československá ľudovodemokratická republika*; zaužívaná skratka *ČSR*
* 11. 7. 196029. 3. 1990: *[[Československá socialistická republika]]/Československo*; zaužívaná skratka *ČSSR*
* 29. 3.23. 4. 1990: *[[Česko-slovenská federatívna republika]]* (po slovensky) / *Československá federativní republika* (po česky); na Slovensku sa začal (až do 1992) všeobecne používať krátky tvar *Česko-Slovensko*, kodifikovaný začiatkom roka 1991 pravidlami slovenského pravopisu, v Česku naďalej tvar *Československo*; pozri aj pomlčková vojna
* 23. 4. 199031. 12. 1992: *[[Česká a Slovenská Federatívna Republika]]* (po slovensky) / *Česká a Slovenská Federativní Republika* (po česky) – tento názov sa písal (výnimočne, teda v rozpore s tradičnými pravidlami českého aj slovenského pravopisu) so všetkými začiatočnými písmenami veľkými; zaužívaná skratka *ČSFR* 

1:Štát bol 14. 11. vyhlásený za republiku.

## Dejiny
### Periodizácia
[thumb|[Tomáš Garrigue Masaryk, zakladateľ a prvý prezident Československej republiky]]
[thumb|[Česko-slovenské légie vo Vladivostoku, 1918]]
[thumb|Manifestácia pražského ľudu na [Václavské námestie (Praha)|Václavskom námestí, 28. október 1918]]
[thumb|Busty [Tomáš Garrigue Masaryk|T. G. Masaryka a M. R. Štefánika v Košiciach – oboch kľúčových osobností raného Česko-Slovenska]]

Dejiny Česko-Slovenska sa tradične členia najmä dvoma spôsobmi:

1. *podľa zriadenia* (podrobnejšie pozri kapitolu Zriadenie):
* predvojnové obdobie demokracie: prvá česko-slovenská republika (19181938)
* predvojnové obdobie čiastočnej demokracie a autonómie Slovenska a Podkarpatska: druhá česko-slovenská republika (19381939)
* obdobie druhej svetovej vojny (faktický zánik štátu):
** Protektorát Čechy a Morava a Slovenská republika (19391945)
** dočasné štátne zriadenie (19401945)
* povojnové obdobie čiastočnej demokracie: tretia česko-slovenská republika (19451948)
* obdobie vlády komunistickej strany (19481989)
* obdobie demokracie po období vlády komunistickej strany – obdobie ČSFR (19901992)
Obdobie 19451960 sa nazýva aj obdobie ľudovej demokracie, obdobie 19601989 aj socialistické obdobie.

2. *podľa oficiálneho názvu štátu* (tu trocha zjednodušene – podrobnejšie pozri kapitolu Dobové oficiálne názvy):
* Československá republika/Česko-Slovenská republika (19181960 s výnimkou rokov 19391945)
* Protektorát Čechy a Morava a Slovenská republika (19391945)
* Československá socialistická republika (19601989)
* Česká a Slovenská Federatívna Republika (19901992)

### Udalosti

## Politická geografia
thumb|„Československo podľa mierových podmienok“ z roku 1920
[thumb|Pamätná tabuľa venovaná [vznik Česko-Slovenska|vzniku Česko-Slovenska v Bratislave]]
[thumb|Zachovalý hraničný stĺp [Prvá česko-slovenská republika|Československej republiky]]

Česko-Slovensko bolo vnútrozemským štátom v strede Európy. Jeho územie sa rozkladalo približne na území dnešného Česka, Slovenska a Zakarpatskej oblasti Ukrajiny.

Po realizácii Mníchovskej dohody a Viedenskej arbitráže (t. j. od jesene 1938 do marca 1939) sa štát rozkladal:
* v Česku zmenšenom o Sudety a iné pohraničné územia (pripadli Nemecku a Poľsku),
* na Slovensku zmenšenom o pohraničie (pripadlo Maďarsku, Nemecku a Poľsku), a
* v Podkarpatskej Rusi zmenšenej o južné pohraničie (pripadlo Maďarsku)

Po druhej svetovej vojne sa štát rozkladal na území dnešného Česka a Slovenska.

Susedmi Česko-Slovenska teda boli:
* 19181939: Nemecko, Poľsko, Maďarsko, Rakúsko (do marca 1938) a Rumunsko
* 19451992: Nemecko (v rokoch 19491990 Nemecká spolková republika a Nemecká demokratická republika), Poľsko, Maďarsko, Rakúsko a Sovietsky zväz (resp. v rokoch 19911992 Ukrajina)

## Ostatná geografia, reliéf, vodstvo, geológia

[thumb|„Malá, ale naša“ – [druhá česko-slovenská republika|Česko-Slovenská republika v rokoch 19381939]]

Štát mal V-Z pozdĺžne podlhovastý tvar. Od východu na západ mal do roku 1939/1945, teda pred stratou Podkarpatskej Rusi, približne . Priemerná šírka územia v S-J smere bola len okolo . Geologicky ho tvorilo hercýnske horstvo Českého masívu, alpínske horstvo Západných a sčasti Východných Karpát a v južnej časti Slovenska a Podkarpatskej Rusi aj výbežky Panónskeho panvového systému.

## Príroda

## Náboženstvo
V Česko-Slovensku prevládala rímskokatolícka cirkev. Na území Česka pôsobili aj Českobratská cirkev evanjelická, Cirkev československá husitská a iné. Na Slovensku zasa aj Evanjelická cirkev augsburského vyznania, Reformovaná kresťanská cirkev a iné. V Česko-Slovensku pôsobili aj gréckokatolícka a pravoslávna cirkev.     

## Zriadenie
[thumb|[Spartakiáda v roku 1965]]
[thumb|Mapa, cestovný pas, mince a bankovka z obdobia [Československá socialistická republika|ČSSR]]
thumb|Hraničná tabuľa ČSSR
thumb|Česko-Slovensko v rokoch 19691990
[thumb|[Federálne zhromaždenie (Česko-Slovensko)|Federálne zhromaždenie v Prahe]]
[thumb|Kupónová knižka prvej vlny [kupónová privatizácia|kupónovej privatizácie v ČSFR]]

* 1918jeseň 1938: demokratická republika, unitárny štát
* jeseň 1938 – marec 1939: demokratická republika s autoritatívnymi črtami, federatívny štát (asymetrická federácia – existovala autonómna Slovenská krajina a autonómna Podkarpatská Rus, ale ostatné územie nemalo autonómiu)
* 19401945: vláda v exile – pozri dočasné štátne zriadenie
* 19451948: demokratická republika s autoritatívnymi črtami (oficiálne tzv. ľudová demokracia), centralistický štát
* 19481968: republika, komunistický štát (oficiálne do júla 1960 ľudová demokracia, odvtedy socializmus)
* 19691989: republika, komunistický štát (oficiálne socializmus), federatívny štát (federácia Českej socialistickej republiky a Slovenskej socialistickej republiky)
* 19901992: demokratická republika, federatívny štát (federácia Českej republiky a Slovenskej republiky)

## Predstavitelia
* Zoznam predsedov vlád Česko-Slovenska
* Zoznam prezidentov Česko-Slovenska
* Zoznam vodcov Komunistickej strany Česko-Slovenska
* Zoznam ministrov zahraničných vecí Česko-Slovenska
* Zoznam vlád Česko-Slovenska
* Zoznam predsedov vlád Slovenska
* Zoznam predsedov slovenských parlamentov
* Zoznam predsedov vlád Česka

## Štátne symboly

### Ústavy

## Hlavné mestá
* celý štát: Praha
* pre hlavné časti:
** Česko (od 1. 1. 1969 Česká socialistická republika resp. od marca 1990 Česká republika): od 1. 1. 1969 Praha
** Slovensko (od 1. 1. 1969 Slovenská socialistická republika resp. od marca 1990 Slovenská republika): od 22. 3. 1968 Bratislava

## Administratívne členenie
### Krajiny a župy (1918/191931. 12. 1922)
Bolo ponechané správne členenia z Rakúska (dnešné Česko) resp. Uhorska (ostatné územia), t. j.:
* dnešné Česko: Česká krajina, Moravská krajina a Sliezska krajina
* dnešné Slovensko a Podkarpatská Rus: župy – pozri župa (Česko-Slovensko)
Napriek dohodám nenastalo žiadne špeciálne vyčlenenie území Slovenska a Podkarpatskej Rusi.

### Krajiny a veľžupy (1. 1. 19231. 7./1. 12. 1928)
Členenie bolo takéto:
* dnešné Česko: ako 19181922
* dnešné Slovensko a Podkarpatská Rus: vytvorené tzv. veľžupy (oficiálne župy) – pozri župa (Česko-Slovensko)
Napriek dohodám žiadne špeciálne vyčlenenie území Slovenska a Podkarpatskej Rusi.

### Krajiny (1. 7./1. 12. 192814./15. 3. 1939)
Územie bolo administratívne (a čisto formálne) rozdelené na štyri zeme/krajiny (pozri krajinské zriadenie):
* *Zem Česká/Česká zem* (Česká krajina) – t. j. Čechy (od 1. 10. 1938 bez pohraničia, ktoré postupne pripadlo Nemecku)
* *Zem Moravskosliezska/Moravskosliezska zem* (Moravsko-sliezska krajina) – t. j. Morava a České Sliezsko (od 1. 10. 1938 bez pohraničia, ktoré postupne pripadlo Nemecku, a od 2. 10. 1938 bez pohraničia, ktoré postupne pripadlo Poľsku)
* *Krajina Slovenská/[[Slovenská krajina]]* – t. j. Slovensko (bez Jaroviec, Rusoviec a Čunova, ktoré patrili od roku 1918 Maďarsku; od 2. 10. 1938 bez pohraničia, ktoré postupne pripadlo Poľsku, od 10. 10. 1938 bez Devína a Petržalky, ktoré pripadli Nemecku, od 5. 11. 1938 bez pohraničia, ktoré postupne pripadlo Maďarsku)
* *Podkarpatská Rus* (Podkarpatskoruská krajina) – t. j. Podkarpatská Rus (od 5. 11. bez pohraničia, ktoré pripadlo Maďarsku)

Od jesene 1938 navyše Slovensko (6. 10. 1938, pozri aj Žilinská dohoda) a Podkarpatská Rus (11.10.1938; od novembra už pod názvom Karpatská Ukrajina) dostali postavenie autonómnych krajín.

### Krajiny (apríl 194524. 12. 1948/1. 1. 1949)
Ako pred jeseňou 1938 (od 29. 6. 1945 bez územia Podkarpatskej Rusi, ktoré pripadlo ZSSR)

### Kraje (24. 12. 1948/1. 1. 194930. 6. 1960)
Členenie na kraje – pozri kraj (1949 – 1960).

### Kraje a republiky (1. 7. 196031. 12. 1992)
Členenie na (väčšie) kraje – pozri kraj (1960 – 1990).

Od 1. 1. 1969 navyše federatívne rozdelenie na Českú socialistickú republiku (od 6. marca 1990 Českú republiku) a Slovenskú socialistickú republiku (od 1. marca 1990 Slovenskú republiku) – pozri aj Ústavný zákon o česko-slovenskej federácii.

Na území Slovenska boli kraje zrušené od 1. 7. 1969 do 28. 12. 1970 a znova zrušené od 20. 12. 1990.

*Pozri aj: [[okres]], [[obec]], [[obvod]]*

## Hospodárstvo a politika
Krajina zahŕňala územie Čiech, Moravy, českého Sliezska, Slovenska a do roku 1939 aj Podkarpatskej Rusi. Štát spájal industrializované a urbanizované české krajiny na západe, Slovensko ako najindustrializovanejšiu časť bývalej uhorskej monarchie a rurálnu Podkarpatskú Rus na východe.

## Literatúra

## Poznámky


## Referencie


## Pozri aj
* Česko-Slovensko v rokoch 1948 až 1989 
* Česko
* Slovensko
* planétka (2315) Czechoslovakia

## Iné projekty
.


Kategória:Dejiny Česka
Kategória:Dejiny Slovenska
Kategória:Zaniknuté štáty Európy
Kategória:Zaniknuté štáty na území Slovenska